Michał Szpak
Michał Szpak (g. 1990 m. lapkričio 26 d. Jasle) – Lenkijos dainininkas. Gimė Jasle, pietryčių Lenkijoje. Ilgą laiką buvo sunkiojo roko grupės „Whiplash“ narys, vėliau pradėjo solinę karjerą. 2011 metais dalyvavo lenkiškoje muzikinio šou „X faktorius“ versijoje ir užėmė 2 vietą. Dainininkas yra grupių Queen, Muse, Pink Floyd, atlikėjų David Bowie, Marilyn Manson, Michael Jackson gerbėjas. 2016 m. gegužę su daina „Color of Your Life“ atstovavo Lenkijai 2016 m. „Eurovizijos“ dainų konkurse Švedijoje ir užėmė 8-ą vietą (3-ią vietą pagal žiūrovų balsus).